בשנת 2007, זכה וילסון להכרה בשל הפקת שני שירים מתוך אלבומו של ג'יי זי, American Gangster. במהלך אותה התקופה, עבד וילסון עם אמנים כגון ביג שון, ריק רוס, קניה וסט, יאנג ג'יזי וריהאנה. וילסון הפיק גם את ", הסינגל הראשון מתוך האלבום ה-11 של ג'יי זי, משנת 2009, וכן את הסינגל השני, "Run This Town", בו משתתפים קניה וסט וריהאנה, שזיכה את וילסון בפרס גראמי לשיר הראפ הטוב ביותר. בשנת 2011, שיתף פעולה עם הראפר קומון בפעם הראשונה מאז 1997, כשהשתתף בהפקת אלבומו התשיעי, The Dreamer / The Believer. ביוני 2011, הקים וילסון את הקולקטיב Cocain 80s, המורכב ממוזיקאים שונים.
לאחר שהתפטר מתפקיד נשיא חברת התקליטים GOOD Music של קניה וסט, באוגוסט 2011 הוכרז כי נו איי.די. מונה לסגן בכיר של A&amp;R בחברת דאף ג'אם. בנוסף, דאף ג'אם חתמה על עסקה משותפת בלעדית עם הלייבל Artium Records, שהקים נו. איי. די. בשנת 2012, הפיק וילסון חמישה שירים מתוך אלבומו ה-11 של הראפר נאז, Life Is Good, בהם הסינגל "Daughters", שהועמד לשני פרסי גראמי. בשנת 2017, היה למפיק העיקרי של אלבומו של ג'יי זי, .
No I.D.
נו איי די
נו איי. די.
היט בוי
Hit-Boy
אברומי וינברג
אברומי וינברג המוכר בשמו הפרטי "אברומי", הוא זמר-יוצר חרדי ישראלי.
ביוגרפיה.
אברומי נולד למשפחה חסידית באמריקה. בגיל שנתיים עלה עם משפחתו לישראל והתגורר בשכונת רמות. למד בישיבת רש"י ובהמשך בישיבת קריית מלאכי ולאחר אירוסיו חזר ללמוד בישיבת רש"י.
קריירה.
לאחר נישואיו החל להופיע בחתונות ובדצמבר 2012 הוציא את הסינגל "מעוז צור".
בפברואר 2013 הוציא את הסינגל השני "לנגן ולנגן" ובאפריל הוציא לשיר קליפ.
בספטמבר 2014 הוציא את הסינגל השלישי "עם סגולה".
בינואר 2015 השיק את אלבומו הראשון "לנגן ולנגן" בהפקת ג'ף הורביץ.
בדצמבר 2018 הוציא את הסינגל הראשון מתוך אלבומו השני "מבינים את החיים".
בספטמבר 2018 הוציא בהשראת מיזם הקולולם את השיר ברכת כהנים בהשתתפות 300 תלמידי ישיבת רש"י, השיר הוקלט המחנה הקיץ של הישיבה בתפרח שעל התלמידים ניצח אהרל'ה נחשוני, עם השיר הזה זכה אברומי להכרה רחבה בציבור והקליפ לשיר זכה ליותר מ-2 מיליון צפיות.
במרץ הוציא את הסינגל "עבד נרצה".באפריל 2020 הוציא את הסינגל "ונצעק", ובמאי הוציא את הסינגל "הנה היא באה". בספטמבר הוציא סינגל בשיתוף פעולה עם הזמר ירון בר בשם "אבא יקר".
זכה במקום הראשון במצעד השנתי של 'קול חי מיוזיק' לשנת 2020 בקטגוריית 'פריצת השנה'.
בנובמבר 2020 החל להנחות את התוכנית "לקראת שבת" בערוץ 97 עם קובי מירסקי.
בינואר 2021 הוציא עם שרולי ברונכר את הסינגל "שובו אליי"
במרץ 2022 הוציא את הסינגל "לא מאוחר"
Close Your Eyes
Close Your Eyes (בעברית: סגור את העיניים שלך) הוא שיר שהוקלט על ידי הזמרת-יוצרת הגרמנייה קים פטרס, מתוך המיני-אלבום השלישי שלה, "Turn Off the Light, Vol. 1". השיר יצא לאור ב-1 באוקטובר 2018, על ידי חברת התקליטים BunHead, ביחד עם שאר שירי המיני-אלבום.
רקע וכתיבה.
השיר נכתב על ידי אהרון ג'וסף, ג'סי סנט ג'ון, קים פטרס, ד"ר לוק ושרה הדסון והופק על ידי אהרון ג'וסף וד"ר לוק. הדסון הייתה שותפה בכתיבת שירים נוספים עם פטרס כמו "Omen", "Transylvania", "Turn Off the Light", "Tell Me It's a Nightmare", ו-"In the Next Life". השיר יצא לכבוד ליל כל הקדושים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12.7 מיליון השמעות.
הופעה ואודיו.
קים פטרס ביצעה את השיר ב-20 ביוני 2019, בשיקגו, ארצות הברית באולם לינקולן. ההופעה הייתה מלווה באפקטים שמתאימים לאווירת ליל כל הקדושים והייתה חלק מתוך סיבוב ההופעות הראשון שלה "Broken Tour", שנתמך על גבי אלבום הבכורה שלה, "Clarity".
האודיו הרשמי של השיר הועלה ליוטיוב ב-1 באוקטובר 2018, תוך שהצליח לצבור למעלה משני מיליון צפיות.
אילופ, בע&quot;מ
בן קופר, בע&quot;מ
Fashion Monster
Fashion Monster (בעברית: מפלצת אופנה; ביפנית: ファッションモンスター, Fasshon Monsutā) הוא הסינגל השלישי של זמרת הפופ היפנית קיארי פאמיו פאמיו. הסינגל פורסם ב-17 באוקטובר 2012, לכבוד ליל כל הקדושים. נעשה בשיר שימוש בפרסומות של החברה היפנית ".G.u". קיארי הוציאה מחדש את הסינגל דרך סייר רקורדס בארצות הברית ב-30 באפריל 2013.
לוקמיה של תאים שעירים
לוקמיה של תאים שעירים (באנגלית: Hairy cell leukemia) היא מחלה המטולוגית ממאירה נדירה המאופיינת בהצטברות לא תקינה של לימפוציטים מסוג B. לוקמיה של תאים שעירים מסווגת בדרך כלל כתת-סוג של לוקמיה לימפוציטית כרונית, והיא מהווה כ-2% מכלל סוגי הלוקמיה, עם פחות מ-2,000 מטופלים מאובחנים בצפון אמריקה ומערב אירופה יחדיו. בלוקמיה של תאים שעירים מצטברים "התאים השעירים" (לימפוציטים מסוג B ממאירים) במח העצם, ומפריעים לייצור כדוריות דם לבנות תקינות, כדוריות דם אדומות וטסיות דם. כתוצאה מכך, מטופלים עלולים לפתח זיהומים הקשורים לספירה נמוכה של תאי דם לבנים, אנמיה ועייפות עקב מחסור בכדוריות דם אדומות, או דימום קל עקב ספירה נמוכה של טסיות דם. תאים סרטניים עלולים להתקבץ בטחול ולגרום לו להתנפח, דבר זה עלול לגרום לתופעת לוואי של שובע גם כאשר המטופל לא אכל הרבה. מחלה זו נדירה, עם פחות מ-1 מתוך 10,000 אנשים שאובחנו כחולי לוקמיה של תאים שעירים במהלך חייהם. גברים הם בעלי סיכון מוגבר לפתח את המחלה, בארצות הברית השכיחות השנתית היא כ-3 מקרים ל-1,000,000 גברים בכל שנה, ו-0.6 מקרים ל-1,000,000 נשים בכל שנה.
לוקמיה של תאים שעירים מאובחנת בדרך כלל לאחר שספירת דם שגרתית מראה מספר נמוך באופן בלתי צפוי של סוג אחד או יותר של תאי דם תקינים, או לאחר הופעת חבורות בלתי מוסברות או זיהומים חוזרים ונשנים אצל חולה בריא. מטופלים עם גידול רחב עשויים גם להיות בעלי רמות נמוכות יותר של כולסטרול, במיוחד במטופלים עם טחול מוגדל. רמות הכולסטרול חוזרות לערכים נורמליים לאחר טיפול מוצלח בלוקמיה. אצל כל המטופלים, השנתיים הראשונות לאחר האבחנה הם בעלות הסיכון הגבוה ביותר לתוצאה קטלנית. אך, עם טיפול מתאים, אורך החיים הכללי הצפוי למטופלים עם לוקמיה של תאים שעירים הוא נורמלי או כמעט נורמלי. מדידת ההישרדות המדויקת של מטופלים עם לוקמיה של תאים שעירים היא מסובכת מכיוון שהגיל החציוני הוא גבוה יחסית (70 שנים) בזמן האבחון. עם זאת, מטופלים עם לוקמיה של תאים שעירים שורדים באופן שגרתי יותר מ-10 שנים, ומטופלים צעירים יותר עשויים לצפות לחיים ארוכים. ברחבי העולם צפויים למות כ-300 מטופלים עם לוקמיה של תאים שעירים בשנה. כמו במקרים רבים של סרטן, הגורם ללוקמיה של תאים שעירים אינו ידוע. נראה כי חשיפה לעשן טבק, קרינה מייננת או כימיקלים תעשייתיים (למעט סולר) לא מגדילה את הסיכון לפתח לוקמיה של תאים שעירים. בחלק מהמחקרים, חקלאות וגינון נקשרו לסיכון מוגבר לפתח לוקמיה של תאים שעירים שלא מרמז בהכרח על סיבתיות.
בנדר בן סולטאן אאל סעוד
בנדר בן סולטאן בן עבד אל-עזיז אאל סעוד (בערבית: بندر بن سلطان بن عبد العزيز آل سعود; נולד ב-2 במרץ 1949) הוא בן למשפחת בית סעוד, משפחת המלוכה השלטת בסעודיה. כיהן כשגריר סעודיה בארצות הברית בין השנים 1983–2005. בין השנים 2005 ל-29 בינואר 2015 שימש כמזכ"ל המועצה לביטחון לאומי של סעודיה, והיה ראש סוכנות הביון הסעודית משנת 2012 עד 2014. ב-1 ביולי 2014 מונה לשליח המיוחד של המלך עבדאללה עד 29 בינואר 2015.
באוקטובר 2020 יצא בביקורת פומבית נגד הנהגת הפלסטינים לדורותיה על רקע חתימת הסכמי אברהם לנרמול היחסים בין איחוד האמירויות, בחריין וישראל בתמיכת סעודיה.
בו (סרט)
בו (באנגלית: Boo) הוא סרט אימה אמריקאי, אשר בוים על ידי אנתוני סי פרנטה.
עלילה.
ג'סי הולדן מוזמנת על ידי החבר שלה, קווין, ושני חברים, פרדי ומארי, לבלות את ליל כל הקדושים בבית החולים סנטה מירה, שננטש לפני שנים בגלל שרפה. חברם, אמט, מכין את האביזרים כדי להפחיד את ג'סי אך הוא וכלבו מותקפים על ידי רוח רפאים. בינתיים אלן מחפש את אחותו, מג, שנעלמה עם חברתה, קתלין, בבית החולים לפני כמה ימים. חברו הוותיק של אביו, ארלו ריי ביינס, שהפך לשוטר לשעבר, מסרב בתחילה לבקשתו להתלוות אליו לבית החולים, אך משנה את דעתו ובכל זאת עוקב אחריו. אלן מוצא את הכלב שהושחת בצורה מחרידה, אך הוא פתאום קם לתחייה ותוקף את אלן עד שהוא יורה בו והורג אותו. כשנכנס לקומה השלישית, הוא מתאחד עם מג, שאומרת שהיא וקתלין התפצלו.
כשהם מגיעים לבית החולים, ארבעת החברים מתחילים לחפש את אמט. כשהם לבד, קווין בוגד בג'סי על ידי קיום יחסי מין עם מארי. בינתיים, ג'סי, שמתגלה כמישהי שעוסקת במודעות רוחנית, מספרת לפרדי את סיפורה של אמה המנוחה, שמתה בגלל מחלה לפני שנים, אך עדיין מתקשרת איתה בכל ליל כל הקדושים. השניים נקלעים אל אמט המבוהל בחדר ההלבשה. כאשר החמישה נפגשים, אמט מתחיל לפתע לתקוף אותם. אלן ומג מגיעים בזמן ומג משתמשת באקדחו של אלן כדי לירות באמבט. היא מספרת לקבוצה כי כל מי שמת בבית החולים זוכה לתחייה מחדש, אמט והכלב הם ביניהם. קווין פרנואידי, שחושד שמארי הופכת לרוח רפאים, תופס את האקדח של אלן ויורה בה למוות.